cyanic-selkie/wikianc huggingface dataset:
הסגר על ברלין
רקע
לקראת סוף מלחמת העולם השנייה היה ברור שגרמניה הנאצית תיכנע משום שתקפו אותה הן ממערב והן ממזרח. בראשית 1945 רוזוולט, צ'רצ'יל וסטלין התכנסו ביאלטה בניסיון למצוא פתרון לשאלת גרמניה. בוועידת יאלטה הוחלט לחלק את גרמניה לארבעה אזורי כיבוש: רוסי, אמריקני, בריטי וצרפתי. הוחלט כי תקום ועדת פיקוח צבאית משותפת לכל ארבעת הצבאות שמרכזה יהיה ברלין, שהיא עצמה חולקה לארבע באופן דומה. מאחר שהעיר נמצאה בשטח הרוסי הנוכחות המערבית שם גרמה לכעס רב בהנהגה הסובייטית.
טרנס מקיואן
ילדות, נעורים וראשית קריירה
מקיואן נולד באונטריו שבקנדה. בשנות גידולו באזור מונטריאול למד להכיר ולאהוב אופרה מגיל צעיר. הוא האזין לשידורים מן המטרופוליטן אופרה ובגיל 14 נסע בחופשת החורף לניו יורק לשמוע כמה מן האופרות האהובות עליו. בין השאר שמע את בידו סייאו ואת יוסי ביירלינג בריגולטו. כזמרת, נשארה סייאו מושא להתלהבות שלא פגה מצדו, בייחוד אחרי שראה אותה בתפקיד מאנון במונטריאול.
ב-8 בפברואר 1988 הודיע מקיואן על פרישתו. למחרת הלך מורו ומדריכו, קורט הרברט אדלר, לעולמו.
מאירה שמש
תערוכות יחיד
ב-1996 אצרה שמש את התערוכה "הבן יקיר לי אפרים אם ילד שעשועים". נושא התערוכה היה גברים. שמש בחרה 16 אמנים ואמניות, שהתמקדו בדמותו של הגבר, בכוחנות, בהומור, בצד אסתטיקה חושנית ותמימות. אפרים הוא אחיה הצעיר שהיה חולה באותה מחלה גנטית שממנה סבלה ומהשלכותיה נפטרה כעבור חודשים ספורים.
ג'יי קיי רולינג
ספרי הארי פוטר
השם ג'יי. קיי. (J.K.) רולינג נכתב על כריכות ספריה, מאחר שהמו"ל הביע חשש כי נערים לא יאהבו לקרוא ספר שנכתב בידי אישה. היא הוסיפה את האות K על שם סבתה – קת'לין, אף על פי שאינו חלק משמה.
אחרי סדרת הארי פוטר
ב-27 בספטמבר 2012 יצא לאור הרומן למבוגרים "כיסא פנוי", וזכה לביקורות מעורבות.
יחסה לטרנסג'נדרים
רולינג מרבה להתבטא ברשת החברתית טוויטר בנושאים שונים הקשורים לפעילותה החברתית ולעמדותיה הפוליטיות. במספר הזדמנויות בשנים 2017–2019 סימנה "אהבתי" וצייצה מחדש מספר ציוצים שזוהו עם חשבונות של פעילות פמיניסטיות אנטי-טרנסיות. על פעולות אלו ספגה ביקורת חריפות ברשתות החברתיות, ובתגובה הדוברת שלה טענה כי פעולות אלו נעשו בטעות. בדצמבר 2019 פרסמה רולינג ציוץ תמיכה במאיה פורסטטר, שפוטרה מעבודתה בעקבות סדרה של התבטאויות טרנספוביות בטוויטר. ציוץ זה הוביל לסערה ברשתות החברתיות.
זוהדי קאדרי
תמות גאומטריות
בתערוכת (2012) המבוססת על הרעיון של המחשת הטרגדיה הפלסטינית ("הנכבה") באופן ויזואלי, קאדרי כולל כמה סדרות של ציורים גאומטריים. אוצר התערוכה, איסמעיל נאשף, הסביר כיצד יצירתו של קאדרי מבטאת טרגדיה זו בציורים: "בציור מסדרת 'הפצעים' (2008)... תוספת של כתם שחור של חומר על גבי השחור על מנת להופכו לחומר שחור כבד יותר... דרך ההצטברות ההדרגתית של החומר ישנה התרחשות חוזרת של האירוע הטרגי/ההתהוות הפיזית/רכיבי הציור".
קאדרי לקח חלק בתערוכה הקבוצתית "ציור, למשל" (ספטמבר 2016) במוזיאון פתח תקווה לאמנות. האוצר לארי אברמסון הסביר כי הציורים המוצגים בתערוכה אינם ייצוגים רומנטיים של חורבות והרס בנוף מרוחק, אלא הם כשלעצמם חורבות, ערמות מאורגנות של שרידי אידאולוגיות, שפות מופשטות ופיגורטיביות, אתרים של ממשות ואלגוריה. שגיא רפאל תפס את ציוריו של קאדרי כמודרניזם פורמליסטי עם תמצית פוליטית נסתרת החוסמת כל קשר לעולם האמיתי, ומעממת את הצופה עם עולם סגור. חגי אולריך כתב כי עבודותיו של קאדרי, הפועלות על פי מושגים של צורה, גוון ומשקל, התלויות בחלל העיקרי של הגלריה, אמנם אינן גדולות ממדים כשאר העבודות, אך האופן בו הן תלויות יוצרת חוויה פיזית של צפיפות וכובד. קאדרי עצמו העיד, כאשר הוציא את הסדרה "Non-Subject", כי "כצייר חשוב לי לנסח במסגרת פורמט הציור הרבה שאלות והרבה תשובות, ולא לדבוק בכל חוק או ערך אמנותי או חברתי, השואף לשלוט בי ולהכתיב את גורלי."
ג'יי קיי רולינג
סיפורים קצרים
האיקבוג, 2020 - סיפור בהמשכים שפורסם באינטרנט בזמן מגפת הקורונה
אברהם אשכנזי
הרב אברהם אשכנזי (תקע"א, 1811 - ט' בשבט תר"מ, 22 בינואר 1880), היה רב ראשי של כל יהודי ארץ ישראל בתקופת האימפריה העות'מאנית, הראשון לציון וחכם באשי.
חייו
נולד בעיר לאריסה שבאימפריה העות'מאנית, ובשנת 1820 עלה לארץ ישראל עם אביו יעקב. היה פעיל בגאולת קרקעות בארץ ישראל, ובין פעולותיו הייתה רכישת מערת שמעון הצדיק בירושלים, פעולה אשר נודעה לה חשיבות רבה ביישוב הישן.
תחלופת תושבים
חישוב
בניגוד למאזן ההגירה, מאזן תחלופת התושבים מתייחס גם לתושבים שלא שינו את גודל האוכלוסייה באזור (מאחר שעברו אליו אך גם עזבו אותו)
ספריית יונס וסוראיה נזריאן, אוניברסיטת חיפה
היסטוריה
במשך חודשים ארוכים, שקד מנהל הספרייה, פרופ' שמואל סבר, על תכנון ספרייה מודרנית וגדולה שתשרת בעתיד, והאדריכל שלמה גלעד תרגם את מחשבותיו וחזונו לשרטוטים אדריכליים. אוסקר נימאייר תכנן את הבניין שבו נמצאת הספרייה בסגנון האדריכלות הברוטליסטית המאופיינת בבנייה בבטון חשוף בצורות פשוטות ומורכבות המאפשרות שטחים פתוחים רחבים שניתנים לחלוקה פנימית ולהרחבה עתידית. גישה זו הייתה נפוצה בין שנות החמישים ועד אמצע שנות השמונים של המאה העשרים בהשפעתו של לה קורבוזיה.
עוגת קטיפה אדומה
הרכיבים הנפוצים של העוגה הם קמח, חובצה, חמאה וקקאו.
היסטוריה
כאשר היו הקצבות מזון במלחמת העולם השנייה, אופים נהגו להרתיח בצק במיצי סלק כדי להבליט את צבע העוגות שייצרו. ישנן עוגות קטיפה אדומות בהן נעשה שימוש בסלק, והוא לא רק מעניק לעוגה את גוונה האדום אלא גם שומר על לחותה. חברת "אדמס אקסטרקט", חברה אמריקאית שבסיסה בטקסס, עזרה להפיץ את עוגת הקטיפה האדומה ברחבי ארצות הברית בזמן השפל הגדול. החברה הייתה מבין החברות האמריקאיות הראשונות שמכרו צבע מאכל אדום ותמציות מאכל נוספות בטעמים. העוגה ומתכונה המקורי מוכרים היטב בארצות הברית הודות למלון וולדורף אסטוריה מניו יורק. אולם, העוגה נחשבת לעוגה של מדינות הדרום ולא עוגה כלל-אמריקאית. לרוב, העוגה מצופה ברביכה על בסיס חמאה, שהיא קלה ואוורירית אך דרוש זמן רב להכנתה. ציפוי בקרם גבינה או בקרם חמאה נהיו יותר פופולריים בשנים האחרונות.
הר טננט (אוסטרליה)
תיירות
ההר משמש את ארגון אאוטוורד באונד אוסטרליה (הסניף האוסטרלי של ארגון אאוטוורד באונד העולמי) - ארגון המעודד ומלמד מחנאות והכרת הטבע והסביבה (בדומה לבתי ספר שדה). ההר משמש כאתר מחנאות, ובו נערכים קורסים רבים בעניין זה, וכן קורסי זיהוי צמחי הסביבה.
מוסקביץ' (בייסבול)
קבוצת הבייסבול המוסקבאית "מוסקביץ'" (ברוסית: Московский бейсбольный клуб Москвич) הוא מועדון בייסבול רוסי המתמודד באליפות רוסיה בבייסבול ולרשותה זכייה אחת באליפות, בעונת 2019.
דור גל
קריירה מוזיקלית
ב-2017 הופיע כמופע החימום של ג'סטין ביבר בפארק הירקון. ב-2019 הוציא עם ג'ורדי ואיתי שמעוני את "Makom Like" תחת שם ההרכב החדש שלהם, "Xavier". ב-2020, טרם פרוץ מגפת הקורונה, הופיע ביחד עם סטטיק ובן-אל תבורי לצד פיטבול בתוכנית הבוקר האמריקאית Live with Kelly and Ryan. באותה שנה נפטר אביו של גל ממחלת הסרטן.
בשנת 2021 הפיק עבור ליאור נרקיס את הסינגל "גן חיות" ולאיתי לוי את "חינמים". מאוחר יותר באותה השנה כתב את "פקה פקה" של אלה לי להב, שהגיע למקום הראשון במצעד הפזמונים של המדיה פורסט. החל מאותה שנה חולק גל אולפן הקלטות משותף עם ג'ורדי. בשנת 2022 הצטרף לסטטיק, ג'ורדי, Triangle, איתי שמעוני ורון ביטון לתהליך הכנת אלבום הבכורה של סטטיק, לירז. פרט לרצועה "תחנונים" השתתף גל בכתיבת אחת עשרה רצועות האלבום. עם צאתו הגיעו השירים "לירז" ו"להיט של שיר אחד" למקום הראשון והעשירי ב בהתאמה. "הפשע המושלם", דואט בין סטטיק לעדן בן זקן, הגיע למקום העשירי במצעד העשירייה של כאן גימל. כמו כן, גל ליווה את סטטיק במופע הבכורה שלו בהיכל מנורה.
הטיימס
מאז 1981
ב-1981, ה"טיימס" וה"סאנדיי טיימס" נקנו מתומסון על ידי "ניוז אינטרנשיונל" חברת בת של תאגיד "ניוז קורפ" של רופרט מרדוק. הרכישה באה בעקבות שלושה שבועות של משא ומתן אינטנסיבי עם איגודי העובדים. מרדוק נתן התחייבויות משפטיות לשמור על משאבי עיתונות נפרדים עבור שני הכותרים. לאחר 14 שנים כעורך, ויליאם ריס-מוג התפטר עם השלמת החלפת הבעלות. מרדוק החל להטביע את חותמו בכך שמינה את הרולד אוונס כמחליפו. אחד השינויים החשובים ביותר שלו היה הכנסת טכנולוגיה חדשה ואמצעים לשיפור היעילות. בין מרץ 1981 למאי 1982, בעקבות הסכמה עם איגודי הדפוס, תהליך הדפסת הלינוטייפ ממתכת חמה, ששימש להדפסת ה"טיימס" מאז המאה ה-19, הופסק והוחלף בקלט מחשב ובקומפוזיציה של תמונות. הדבר אפשר לצמצם את צוות חדר ההדפסה ב"טיימס" וב"סאנדיי טיימס" בחצי. עם זאת, קלט ישיר של טקסט על ידי עיתונאים ("קלט חד פעמי") עדיין לא הושג, וזה היה אמור להישאר אמצעי ביניים עד "מחלוקת וואפינג" של 1986, כאשר הטיימס עבר מכיכר בית הדפוס החדש ברחוב גריי'ס אין (ליד רחוב פליט) למשרדים חדשים בוופינג שבאיסט אנד. תחת הבעלות של מרדוק היה העיתון לתומך מובהק של ראש הממשלה מרגרט תאצ'ר, ומדיניות ההפרטה המקיפה שיזמה בבריטניה.
עונת 1979/1980 בבונדסליגה
באיירן מינכן זכתה בתואר האליפות בפעם החמישית בתולדות המועדון.
קפריסין באירוויזיון 2019
בחצי הגמר
קפריסין השתתפה בחצי הראשון של חצי הגמר הראשון של התחרות. קפריסין הופיעה בסדר 1–9 על הבמה.
אלזה ברג
תולדות חייה
נולדה בעיר רטיבור שבשלזיה למשפחה חילונית בת 6 ילדים. לאבי המשפחה היה בית חרושת לסיגרים ומצבה הכלכלי היה טוב. כבר בגיל צעיר יצאה ברג לבדה ללימודים בברלין, אך לא למדה שם במוסד רשמי, משום שאקדמיות לאמנות בעיר לא נפתחו לנשים עד 1919. בשנת 1905 הגיע לברלין בעקבות עניינו באקספרסיוניזם, מומי שוורץ, צייר יהודי מהולנד. השניים נפגשו ומאז היו לזוג (הם נישאו רק ב-1920). ב-1911 השתקעו השניים בעיירה שורל (Schoorl) שבצפון הולנד וחברו ללאו גסטל וחבורת אמנים שנודעו כ"אסכולת ברגן", שינקה הן מהאקספרסיוניזם הגרמני והן מן הקוביזם. ב-1920 עזבו ברג ושוורץ לאמסטרדם והרבו לצאת למסעות, בהם לטורקיה, הבלקן, ספרד ומיורקה. ב-1924 קיבלה ברג אזרחות הולנדית.
שולי מועלם-רפאלי
ביוגרפיה
שירתה בצה"ל כמורה חיילת. לה תואר ראשון בסיעוד בבית הספר לסיעוד שערי צדק, ותואר שני בהנדסת תעשייה וניהול באוניברסיטת בן-גוריון.
פעילות פוליטית
לאחר הכרזת הבחירות לכנסת העשרים ואחת פרשה מהבית היהודי והייתה שותפה עם נפתלי בנט ואיילת שקד להקמת מפלגת הימין החדש. היא שובצה במקום החמישי ברשימה שלא עברה את אחוז החסימה. לקראת הבחירות לכנסת העשרים ושתיים וה-23 הוצבה במקום ה-12 ברשימת ימינה ולא נבחרה לכנסת.
יהובידי
אטימולוגיה
לאור הספציפיות של המרכיב התאופורי היהודאי/ישראלי, מעריכים חוקרים ששמו האמיתי היה יהובידי והכינוי אילובידי מתייחס לאלוהות כללית ולא לאל הכנעני הספציפי המוכר.
קורותיו של יהובידי
לאחר שסיים סרגון את מלחמתו בעילם פנה לטפל במרד בלבנט. במהלך הקרב הצליח לדחוק את יהובידי וצבאו לתחומי העיר קרקר וכפי שעשה שלמנאסר השלישי בשנת 853 לפנה"ס, השמיד שם את צבא המורדים. יהובידי נשבה, הובל לאשור ובפקודת סרגון השני פשטו את עורו בעודו חי. סצנת פשיטת העור עצמה תוארה באופן פלסטי במיוחד גם בתבליט בארמון סרגון השני בדור שרוכין".
גרזן
סקירה כללית
הגרזן הוא כלי החיתוך בעל פוטנציאל הביקוע החזק ביותר מכל הכלים בעלי הלהב. הסיבה לכך היא עיצוב ראש הגרזן, פרופיל ראש הגרזן מעוצב כטריז מתכת כבד (לרוב בסיס מלבן ממנו יוצאים שני מישורים משופעים הנפגשים בישר), עובי הבסיס ביחס לעובי החוד, משקל הראש ורוחבו ישפיעו על תפקודו של הגרזן ועל יכולותיו ככלי ביקוע או כלי לחיתוך בלבד. בעת הנפת הגרזן, האנרגיה של התנופה לצד משקל ראש הגרזן מצטברים בקצה הלהב (חורפה),זהו שטח פנים קטן מאוד וכתוצאה מופעל לחץ רב למול החומר אותו הוא נדרש לבקע/לחתוך.
דב בר מייזלש
קורות חיים
בתקופה זו הייתה ורשה בחלק שנשלט על ידי האימפריה הרוסית, הרב מייזלס שכאמור היה פטריוט פולני תמך, ועשה כל שביכולתו כדי לגרום לתושבי ורשה (לא רק היהודים) להזדהות ולקחת חלק בעצמאות הפולנית, במהלך המהומות שקדמו למרד ינואר. הוא האמין שרק שיתוף פעולה בין יהודי פולין לתושבי פולין האחרים תוביל לעצמאות הפולנית. בנאומים שלו נהג להגיד ליהודים ולפולנים: "אנחנו שותפים לצרה, אך מטרתנו זהה". הוא גם תרם נשק שקנה בהיותו עשיר למורדים.
אגדת קולובראט
צילומים
כבר מתחילת העבודה על ההפקה, המפיקים החליטו שלא לבנות אתר צילומים שלם של מבנים מתקופת המאה ה-13 אלא לייצרם בעבודת אפקטים ממוחשבים. הסרט היה לסרט הראשון של איוואן שרוחובצקי כבמאי.
מרבית הצילומים נערכו באולפנים במוסקבה, עם צילומי חוץ במחוז מוסקבה ובחצי האי קרים.
שיווק
הסרט הופץ במדינות המערב בשם Furious ("זועם" באנגלית). הסרט הוקרן בפני נשיא רוסיה ולדימיר פוטין בקרמלין, שציין כי הסרט מעביר תחושות מרגשות מאוד.
סטיבן וילטשייר
הנוירולוג והסופר אוליבר סאקס הקדיש לו פרק בספרו "אנתרופולוג על המאדים", והוא תועד גם בספרים נוספים ובתוכניות טלוויזיה שונות.
מעגלים (תנועה)
פעילות
בעקבות פעילות התנועה הוקמו מספר מוסדות לימוד המותאמים לסוג האוכלוסייה עימה פועלת התנועה, כך למשל הוקמה "ישיבת נתיב טפחות" ביישוב טפחות בראשות הרב אייל גריינר, המספקת מגוון מסלולי לימוד ופעילות לבוגרי התיכונים הדתיים.
הצהרת באדוליו
בעקבות הנאום
הצהרתו של באדוליו זרעה בלבול באיטליה. תרמה לכך גם העובדה שראש הממשלה באדוליו, המלך ויטוריו אמנואלה השלישי ויורש העצר אומברטו וחברי הפיקוד הצבאי העליון עזבו כולם את רומא ועשו את דרכם לדרום המדינה.
כוח האכיפה
רקע
ב-21 בדצמבר 1996 הוחלף כוח האכיפה בכוח הייצוב.
קורנליוס וארלי
קורנליוס וארלי (באנגלית: Cornelius Varley; 21 בנובמבר 1781 – 2 באוקטובר 1873) היה צייר צבעי מים אנגלי ויוצר מכשירים אופטיים. הוא המציא את הטלסקופ הגרפי ואת המיקרוסקופ הגרפי.
נתנאל אלינסון
פרס מוסקוביץ'
בשנת 2014 זכה אלינסון בפרס מוסקוביץ' לציונות על חלקו בכתיבת סדרת הספרים "המדריך למטייל" והוצאת טיולי ימי שישי ששינו את תפיסת טיולי השטח בשומרון.
בית הכנסת בבירוביג'ן
בית הכנסת בבירוביג'ן הוא בית הכנסת "בית מנחם" שהוקם בשנת 2004. בית הכנסת נמצא בעיר בירוביג'ן, שהיא בירת המחוז האוטונומי היהודי, המחוז האוטונומי היחיד ברוסיה. לפי הפדרציה של הקהילות היהודיות בחבר העמים בית הכנסת בבירוביג'ן בית הכנסת היה הראשון ברוסיה שנבנה בחלקו מכספי המדינה. ממשלת רוסיה הקצתה סכום של 112,000 דולר לסיוע בבניית בית הכנסת. בית כנסת נוסף הנמצא בעיר הוא "בית תשובה" שהוא בית הכנסת הישן והקטן של בירוביג'אן. החל משנת 2005, שירותי הדת היהודיים בבירוביג'ן היו כשרים למהדרין.
גדר חיה (ספר)
דבר המבקרים
הספר זכה לשבחי המבקרים בעיתונות ובאתרי האינטרנט. חבצלת פרבר סקרה את הספר בעיתון "מקור ראשון":
מבקר הספרות יצחק לאור רואה בסיפור, אך הוא מונה שלל פגמים בספר:
פשיטת רגל
מטרות
קיומו של הסטטוס המשפטי המיוחד של פושט רגל נועד להשיג שתי מטרות עיקריות:
הליך פשיטת הרגל בישראל
בתי משפט בישראל מכירים בצווי פשיטות רגל שניתנים במדינות זרות כאשר קיימות אמנות מתאימות עם אותן מדינות או מטעמי צדק.
יומנו של חנון - הצלע השלישית
עלילה
דודו של גרג, גרי, מגיע להתגורר עמם לזמן מה עקב בעיות כספיות ומפריע לגרג מאוד (לא נותן לגרג לישון, מדבר עמו כל הלילה או מעיר אותו כשהוא משחק במשחקי מחשב). בבית הספר, תוך כדי ניסיונותיו לשרוד ככל יכולתו ולהשיג השפעה דרך ראולי, חברו ה"שפוט" של גרג, בבית הספר, ההנהלה מחליטה על מסיבת אהבה וגרג המנסה לא להישאר לבד ולהיראות מגניב מחפש בת זוג לנשף באמצעות מספר ניסיונות כושלים. בסופו של דבר, לאחר דחיות חוזרות ונשנות גרג מחליט להשתמש בראולי ולהזמין מישהי שהייתה בודדה כשלישייה, אך בסוף היא מתיידדת עם ראולי ויוצאת איתו וגרג נשאר לבדו.
סוניה קראוס
ביוגרפיה
ב-1992, כשסיימה את התיכון, החלה לעבוד כדוגמנית.
בשנים 1998–2000 הייתה נערת הגלגל בגרסה הגרמנית של השעשועון גלגל המזל (Glücksrad).
האוניברסיטה העממית בתל אביב
בשנות השבעים החליטה עיריית תל אביב להרחיב את פעילותה של האוניברסיטה, והיא מינתה את הפרופסור הלל ברזל, למנהל מלווה אקדמי, ואת אהרון שמיר, למנהלה האדמיניסטרטיבי הראשון. בשנותיה הראשונות פעלה האוניברסיטה העממית תל אביב במוסדות חינוך מפוזרים ברחבי העיר, אך כשהתרחבה ומנתה אלפי סטודנטים, זכתה האוניברסיטה העממית לבניין משלה, ברחוב אנטוקולסקי בעיר.
אל-ג'רידה
מאפייני העיתון
העיתון נוסד בכווית בשנת 2007 ונמצא בבעלות איש העסקים מוחמד אל-סאגר, העורך הראשי לשעבר של העיתון אל-קבאס ונשיא הפרלמנט הכוויתי לשעבר. העורך הראשי של העיתון הוא חאלד הילאל אל-מוטארי. נג'מה אידריס בין העיתונאיות הבולטות של העיתון ובעלת טור שבועי.
צבי רוזן
ביוגרפיה
רוזן נולד בגרמניה המערבית להורים ניצולי גטו ורשה. כשהיה בן 8 חודשים עלה לישראל עם משפחתו, אשר התיישבה בשכונת בת גלים בחיפה משם עברה כעבור זמן קצר ליפו.
חיים יעקב לייבוביץ
קורות חיים
ב-2003 התחיל לעבוד עם דן גרטלר, כנציג חברת ההשקעות DGI ברפובליקה הדמוקרטית של קונגו (זאיר לשעבר), במסגרת זו הוא יצר קשרים עם בכירים בממשל האמריקני, בהם מזכירת המדינה לשעבר קונדוליזה רייס, שאף נפגש איתה במסגרת המאמצים להעמיק את היחסים בין קונגו לארצות הברית. ב-2005 עזב את DGI וייסד את חברה בת 'ACC הולדינגס', בה השקיע באופן עצמאי בכריית מחצבים בחיפושי נפט וגז החל לעסוק גם בנדל"ן.
פסטיבל בריטניה
פסטיבל בריטניה (באנגלית: The Festival of Britain) היה יריד ותערוכת אמנות שנערכה בלונדון בירת הממלכה המאוחדת בשנת 1951. התערוכה נפתחה ב-3 במאי, והיא התנהלה ברובה באזור סאות' בנק - הגדה הדרומית של נהר התמזה, בסמוך לתחנת ווטרלו. תערוכות נוספות נערכו בפופלאר, בפארק באטרסי, בדרום קנזינגטון ובאולם קלווין שבגלאזגו, וכן נערכו מספר אירועים בקארדיף, סטרטפורד שעל הנהר איוון, באת', פרת', בורנמות', יורק, אלדבורג, אינברנס צ'לטנהאם ואוקספורד.
סאות' בנק
אזור התערוכה היה אזור של מחסנים ובתי מגורים של עובדי המפעלים בסביבה, שפונו במסגרת הכנת האתר. ביקורת רבה נמתחה על העלות הגבוהה, כ-8 מיליון ליש"ט, של הריסת מבני מגורים של אנשים קשי יום. הפועלים הפגינו נגד העבודות וחסמו את הרחובות במטרה למנוע את פיצוץ בתיהם.
סיום הפסטיבל
לפסטיבל הייתה השפעה רבה על האדריכלות בבריטניה ועל השימוש בסגנון המודרניסטי בפרויקטי בנייה ברחבי המדינה, כך לדוגמה ניתן לראות את השפעת המבנים על קתדרלת קובנטרי שנבנתה בשנת 1962 על ידי האדריכל באזיל ספנס (אחד מאדריכלי מתחם הפסטיבל).
DHL תעופה
DHL תעופה (באנגלית: DHL Aviation) היא החטיבה האווירית של חברת השילוח "DHL" (שהיא בעצמה חברת בת של דויטשה פוסט). החטיבה אחראית בחברה על שינוע ושילוח באמצעות תחבורה אווירית, החברה למעשה אינה חברת תעופה אחת, אלא מספר חברות תעופה, שנמצאות תחת בעלות משותפת או בשכירות של חברת DHL.
נאדז'דה קרופסקיה
קריירה פוליטית
לאחר מהפכת אוקטובר ב-1917, היא מונתה לסגניתו של אנטולי לונצ'רסקי, קומיסר העם של החינוך (נרקומפרוס), ושם החלה לנהל את ה"וונשקולניאי אוטדל" (Vneshkol'nyi Otdel), מחלקת החינוך של המבוגרים; היא הפכה לראש ועדת החינוך ב-1920, וכיהנה כסגנית קומיסר (שר בממשלה) בין השנים 1929 עד 1939. היא תרמה לייסודם של הקומסומול ותנועת הפיונירים, כמו גם למערכת החינוך הסובייטית, כולל לצנזורה ולשטיפת המוח שבתוכה. בנוסף, היא תרמה להתפתחות הספרנות הסובייטית.
Skyscanner
היסטוריה
בשנת 2011 רכשה Skyscanner את אתר הנסיעות Zoombu. בספטמבר 2011 פתחה החברה משרד בסינגפור. בשנת 2012 פתחה החברה משרד נוסף בבייג'ינג והחלה שותפות עם ביידו, מנוע החיפוש הגדול ביותר בסין.
המסע לכוכב המינימיקים
החל מ-21 בדצמבר 2015 ניתן לצפות בסרט בגרסאות ה-VOD של HOT ושל Yes.
מרדכי בשארי
ביוגרפיה
הוא קיבל דוקטורט במכון ויצמן בשנת 1968 על מחקר בתחום פיזיקת חלקיקים. במהלך לימודיו קיבל פרס של מפעל הפיס לתלמידים מצטיינים במכון ויצמן.
בשירות הממשלתי
בשנת 1997 מונה למנכ"ל משרד המדע ואף למדען הראשי במשרד בפועל. בשנת 2001 מונה שוב למדען הראשי במשרד התקשורת. שימש יו"ר המועצה הלאומית לקשר ולאלקטרוניקה ועוד.
המסע לכוכב המינימיקים
עלילה
מיקמק סיטי, העיר שבה חיים מקס השובב והאמיץ, זואי המתוחכמת, ג'ימבו הפזיז וסאני הגאון. הצלע החמישית של החבורה שלהם היא חיית המחמד שלהם - אלביס, מינימיק קטן.
מכך החבורה נקלעת להרפתקה יוצאת דופן.
שיווק
החל מינואר 2014 ניתן לקנות בובות משחק של הסרט. לאחר סגירת המיקפה ב-2014 ניתן לקנות את הבובות בהפנינג.
האנה
ראו גם
}}
יסטרדיי (סרט)
הפקה
במרץ 2018, הבמאי דני בויל והמחבר ריצ'רד קרטיס הכריזו שהם עובדים על קומדיה מוזיקלית שתתרחש בשנות ה־60 או ה־70, ותעסוק ב"מוזיקאי מתקשה שחושב שהוא האדם היחיד שזוכר את הביטלס", עם הימש פאטל שיגלם את התפקיד הראשי. מאוחר יותר באותו החודש, לילי ג'יימס וקייט מקינון הצטרפו לצוות. באפריל 2018 הצטרף לצוות המוזיקאי אד שירן שכנראה יכתוב גם מוזיקה חדשה עבור הסרט, שתכלול גם את שירי "הביטלס". מאוחר יותר באותו החודש אושר כי שירן ישחק בסרט, עם אנה דה ארמס ולמורן מוריס שהצטרפו גם הן לצוות השחקנים. במאי 2018, סופיה די מרטינו וג'ואל פריי הצטרפו לצוות.
ארצות הדרום (טולקין)
היסטוריה
בשנת 1944 לעידן השלישי הגיעו רוכבי הקרונות לדרום מורדור וגייסו את ההרדרים ואת הוריאגים, תוך שימוש במספרם לביצוע תקיפה בגונדור.
העידן השלישי
מקורם של המומקיל הענקיים הוא בג'ונגלים של הרד הרחוקה, שם בייתו אותם ההדרדרים.
טלב אבו עראר
טלב אבו עראר (בערבית: طلب أبو عرار; נולד ב-4 במאי 1967) הוא מורה ואיש ציבור בדואי-ישראלי. כיהן כחבר הכנסת מטעם הרשימה המשותפת וסיעת רע"ם.
ננט ברגן
ביוגרפיה
בנובמבר 2016 נבחרה לנציגת המחוז ה-44 של קליפורניה בבית הנבחרים של ארצות הברית והושבעה לתפקידה בינואר 2017. בנובמבר 2018 נבחרה לתקופת כהונה נוספת. היא מכהנת בוועדת ביטחון הפנים ובוועדת המשאבים הטבעיים.
נתן שחר
ביוגרפיה
שחר זכה בפרס אנגל ליצירת מוזיקה מקורית ולמחקר המוזיקה העברית ע"ש יואל אנגל לשנת 2019.
תמנון הווריד
מאפיינים
התמנון מסתתר בקליפה או בקונכייה ומחפש טרף קטן כמו סרטנים וחסילונים, אותם הוא תופס עם 8 זרועותיו המלופפות. התמנון מציג התנהגות יוצאת דופן נוספת - הליכה על שתיים מרגליו על אדמת הים.
לאופיס
נחש זה היה בעל מבנה דומה לזה של נחשי צפע או ביטיס מודרניים אך היה גדול מהם בהרבה, באורך של 3 עד 4 מטרים ומשקל של 26 ק"ג, בדומה לרב-פתן מלכותי. דבר זה הופך אותו לצפעי הגדול ביותר שחי מעולם ואולי אף לנחש הארסי הגדול ביותר, בהשוואה הגדול שבצפעים המודרניים הוא עכסן גב-יהלום מזרחי שהגיע לאורך מרבי של 2.4 מטרים ולמשקל של 15 ק"ג. אף שלא נשתמר כנראה שהוא היה בעל ניבי ארס חלולים כדי להזריק ארס קטלני לטרפו הקטן.
מנאוס
אקולוגיה
מנאוס נבנתה במרכז אגן האמזונאס, בלב יערות הגשם. עדיין אפשר למצוא לא הרחק ממנה אזורים שצורתם הטבעית השתמרה במידה זו או אחרת, אך הם הולכים ומתמעטים בשל התרחבות האזור המטרופוליטני שלה ובשל כך שהעיר ונמלה מזהמים את הנהר שעליו הם יושבים.
יהודי מנאוס
בשנים 1910-1810 הגיעו לאזור זה כאלף משפחות יהודיות ממרוקו. רובן התיישבו בעיר מנאוס, ומיעוטן לאורך הנהר ובמעלה שלו, באזור מדינת פרו. היו בהם אלפי צעירים שהגיעו לאזור לעבוד ושלחו סיוע למשפחותיהם במרוקו. הם נישאו גם לנשים שהגיעו בהגירה מאורגנת מפולין. בין הצעירים, יש שחזרו לביתם ויש שנשארו לאורך הנהר. בערי הנהר מצויות מאות מצבות יהודיות המשקפות עשרות מאחזים יהודיים קטנים.
מפרש שמש
מפרש שמש הוא משטח רחב מחזיר אור שמנצל את לחץ קרינת השמש כדי להניע רכבי חלל. לחץ קרינת השמש על שטח בגודל קילומטר רבוע במרחק השווה למרחק הארץ מן השמש הוא כ-9 ניוטון, דהיינו כמשקל של 900 גרם על כדור הארץ. זהו לחץ שקיים כל עוד המפרש פונה אל השמש ובחלל הוא משמעותי, ואיננו צורך משאב כלשהו.
מבנה
מפרש אור חייב לקיים דרישות אחדות:
למפרש המוזן ממקור מלאכותי יש יתרונות אחדים:
לשיטת הנעה גשושית זו שני חסרונות בולטים:
פוליאינוס
פוליאינוס (ביוונית: Πoλύαινoς) היה היסטוריון ונואם מוקדוני בן המאה ה-2 שנודע בעיקר בשל חיבורו "תכסיסי מלחמה" אותו הקדיש לקיסר לוקיוס ורוס.
אביבי זוהר
קריירה
בהמשך הקריירה, זוהר שיחק בהפועל בית שאן, הכח רמת גן ובית"ר באר שבע בה פרש בגיל 30.
בשנת 2007, זוהר חזר לשחק כדורגל כאשר הצטרף לא.ס. רמת אליהו, קבוצה שהתאחדה עם מכבי יפו.
לאחר הפרישה
ב-1 ביולי 2021, זוהר חתם במ.כ. חולון ירמיהו, אך ב-1 בדצמבר הודיע על התפטרותו מאימון הקבוצה. ב-18 בדצמבר מונה למאמן הפועל אזור.
חיים אישיים
אחיו הגדול הוא כדורגלן העבר והפרשן איציק זוהר. השניים גדלו במעברת בת ים. נשוי ואב לילדים.
אריך הרטמן
שנים מוקדמות והכשרה צבאית
הרטמן נולד בווירטמברג שבגרמניה, לאב רופא (אלפרד אריך הרטמן) ולאם שהייתה מחלוצות הטיסה בדאונים (אליזבת וילהלמינה מאכטהולף). המשפחה עברה לסין בעקבות השפל הגדול והשתקעה בעיר צ'אנגשה בירת מחוז חונאן, אך אולצה לחזור לגרמניה בשנת 1928, עם פרוץ מלחמת האזרחים הסינית.
לאחר המלחמה
הרטמן שוחרר לגרמניה המערבית במסגרת עסקת חליפין שבוצעה בשנת 1955, בתום עשר שנים וחצי בשבי, לצד כ-16 אלף שבויים גרמנים נוספים. עם שובו התאחד עם אשתו אורסולה - והתוודע למות בנו הבכור, שלא פגש מעולם (אריך פטר, 1945-1948). בשנת 1957 נולדה בתו, אורסולה איזבל. בינואר 1997 ממשלת רוסיה זיכתה את הרטמן מאשמה, והודתה שהרשעתו בפשעי מלחמה לא הייתה חוקית.
גוטליב דיימלר
חייו
הוא נפטר תשוש מעבודה בגיל 65. לאחר מותו ניהל מייבאך את החברה.
בדי כרתליסה
העיתון נוסד על ידי המהגרים הגאורגים, שהיגרו מברית המועצות - קאליסטראטה (1986-1901 ונינו סאליה (1898-1992). העיתון פרסם כתבות באופן בלעדי בשפה הגאורגית עד לשנת 1957, אז הפך לעיתון רב-שפתי שפורסם בצרפתית, באנגלית ובגרמנית. לעיתון הייתה חסות של האקדמיה הצרפתית למדעים, והוא נערך על ידי ההיסטוריון הגאורגי קאליסטראטה סאריה. העיתון נטל תפקיד מפתח בהתפתחות "לימודי גאורגיה" באירופה. מספר מומחים בינלאומיים מובילים, כמו גם אקדמאים מגאורגיה, מאזרבייג'ן ומצפון הקווקז, שיתפו פעולה ותרמו מאמרים בהיסטוריה, בארכאולוגיה, באתנולוגיה ובתרבות של גאורגיה ושל הקווקז. בשנת 1985 ירש את העיתון שנתון ("Revue des études géorgiennes et caucasiennes") (ISSN 0373-1537), שנוסד על ידי ז'ורז' דומזיל וז'ורז' צ'אראצ'ידזה. השנתון "גאורגיקה" (ISSN 0232-4490) מכסה תחומי כתיבה דומים.
שמוליק בודגוב
ביוגרפיה
ב-1992 השתתף בהקלטות אלבומה של נורית גלרון "בתוך הסערות", בו בלט במיוחד סולו הגיטרה שלו ב"אתה פה חסר לי", וכן בהקלטות אלבומו של עוזי חיטמן "מתוך תוכי".
ב-1993 השתתף בהקלטות אלבומה השלישי של שרון ליפשיץ, "קו האושר".
ב-1995 השתתף בהקלטות אלבומו של ישי לוי "האמונה".
קרל, נסיך הסן-קאסל
ביוגרפיה
ב-30 באוגוסט 1766 התחתן קרל עם לואיזה, נסיכת דנמרק, בתם של פרדריק החמישי, מלך דנמרק ולואיז, נסיכת בריטניה. בתחילה התגוררו בני הזוג בקופנהגן, אולם עד מהרה הסתכסך קרל עם גיסו כריסטיאן השביעי, ובשנת 1767 עברו בני הזוג להתגורר בהנאו יחד עם אמו מרי, נסיכת בריטניה.
בשנת 1772 מונה קרל למושל נורווגיה, והמשפחה עברה להתגורר בכריסטיאניה, ומההכנסות הרבות שקיבלו בנו מעון קיץ לאחוזת לואיזנלונד. בשנת 1774 מונה קרל למפקד הצבא הדני בנורווגיה. במהלך מלחמת הירושה הבווארית לחם קרל בצבא הפרוסי, וזכה לאמונו של פרידריך הגדול. בשנת 1788 פרצה מלחמה בין רוסיה לשוודיה, וכתוצאה מהברית בין דנמרק לאימפריה הרוסית, הצטרפה דנמרק למלחמה נגד שוודיה. קרל פיקד על הצבא הדני שלחם מכיוון נורווגיה, אולם על אף הצלחות ראשוניות נאלץ לבסוף לסגת, והפופולריות שלו ירדה בעקבות כך.
משפחת ואן אריק
דייוויד ואן אריק
דייוויד אלן אדקיסון או בשמו המקצועני דייוויד ואן אריק (22 ביולי 1958 - 10 בפברואר 1984) הוא מתאבק מקצועני שהתחרה ב-WCCW.
כריס ואן אריק
כריס הוא בנו של פריץ ואן אריק ואחיהם של קווין, דייוויד, קרי ומייק ואן אריק. כריס סבל מאסתמה והיה קטן ממדים בשביל היאבקות. כריס היה מדוכא מאבדנו של אחיו, מייק, ומשלא הצליח כמתאבק מקצועני התאבד בירייה וסיים את חייו בגיל 21.
דיסקוגרפיה של קייגו
הדיסקוגרפיה של הדיג'יי והמפיק הנורווגי קייגו.
בולגריה תחת שלטון האימפריה העות'מאנית
מרידות ראשונות והמעצמות הגדולות
בעוד העות'מאנים התרחבו, הייתה התנגדות גלויה לשלטונם. המרד הראשון החל בתקופה בה הקים זיגיסמונד, קיסר האימפריה הרומית הקדושה את מסדר הדרקון האבירי, 1408, כאשר שני אצילים בולגרים, קונסטנטין ופוז'ין, שחררו אזורים מסוימים במשך מספר שנים. העדויות המוקדמות ביותר להמשך ההתנגדות המקומית מתוארכות לפני 1450. ראדיק (לחלופין ראדיץ') הוכר על ידי העות'מאנים כוויווד של אזור סופיה בשנת 1413, אך מאוחר יותר הוא פנה נגדם ונחשב להיידוק הראשון בהיסטוריה של בולגריה. יותר ממאה שנה מאוחר יותר אירעו שני מרדים בטרנובו - בשנת 1598 (מרד טרנובו הראשון) וב-1686 (מרד טרנובו השני) סביב הבירה העתיקה טרנובו. אחריהם התקיים מרד צ'יפרובצי הקתולי בשנת 1688 והתקוממות במקדוניה בהנהגת קרפוש בשנת 1689, שניהם נתמכו על ידי האוסטרים כחלק ממלחמתם הארוכה עם העות'מאנים. כל ההתקוממויות לא צלחו וטבעו בדם. רובם הביאו לגלי גלות אדירים, המונים לעיתים מאות אלפים. בשנת 1739 הסכם בלגרד בין האימפריה האוסטרית לאימפריה העות'מאנית סיים את העניין האוסטרי בבלקן במשך מאה שנה. אך במאה ה-18 כוחה העולה של רוסיה הביא לתמורות באזור. הרוסים, כתומכים סלאבים אורתודוקסים, יכלו לפנות לבולגרים באופן שהאוסטרים לא יכלו. הסכם קוצ'וק קאינרג'ה משנת 1774 נתן לרוסיה את הזכות להתערב בעניינים העות'מאניים כדי להגן על נתיניו הנוצרים של הסולטאן.
התעוררות לאומית של בולגריה
האקסרכיה הבולגרית (כנסייה אורתודוקסית אוטוקפלית בפועל) נוצרה כישות בולגרית נפרדת על בסיס זהות אתנית שנבחרה. היא הוקמה באופן חד צדדי (ללא ברכת הפטריארך האוקומני) ב-23 במאי, בכנסייה הבולגרית בקונסטנטינופול בעקבות הפירמאן של הסולטן אבדילאזיז של האימפריה העות'מאנית מה-12 במרץ.
הבחירות הכלליות בבריטניה 1885
הבחירות הכלליות בבריטניה 1885 התרחשו בתאריכים 24 בנובמבר–18 בדצמבר 1885. בבחירות אלו ניצח ויליאם גלאדסטון מן המפלגה הליברלית את ראש הממשלה המכהן רוברט גסקוין ססיל מן המפלגה השמרנית. המפלגה הליברלית ניסתה להקים ממשלה, אך נכשלה והבחירות הבאות התקיימו כשנה לאחר מכן.
דייוויד אוילאו
חיים אישיים
הוא נשוי לשחקנית ג'סיקה אוילאו, שאיתה יש לו ארבעה ילדים. הם גרים בלוס אנג'לס, קליפורניה.
Braid
מהלך המשחק
המשחק אף כולל מחוות ספורות למשחקים שונים מאותו הז'אנר. באחד העולמות ישנו שלב שעוצב בהשראת המשחק "דונקי קונג", ובסיום רוב העולמות מופיע יצור המבשר לטים כי "הנסיכה נמצאת בארמון אחר", משפט המסיים את העולמות גם ב– "האחים סופר מריו".
אלכסנדרינה, נסיכת באדן
אלכסנדרינה, נסיכת באדן (בגרמנית: Prinzessin Alexandrine von Baden, 6 בדצמבר 1820 - 20 בדצמבר 1904), הייתה בתו של לאופולד, הדוכס הגדול של באדן, ואשתו של ארנסט השני, דוכס סקסוניה-קובורג-גותה.
עיטורי צה"ל
עיצוב העיטורים
תקנות העיטורים בצבא-הגנה לישראל (ענידת עיטורים ואותות מערכה) תוקנו בתשל"ג–1973. על פיהן נקבע כי לכל עיטור שלושה חלקים:
את שלושת העיטורים - הגבורה, העוז והמופת - עיצב האמן הבינלאומי, חתן פרס ישראל, דן ריזינגר.
ענידת העיטור
בתקנה 8 לתקנות העיטורים בצבא-הגנה לישראל (ענידת עיטורים ואותות מערכה), תשל"ג–1973 נקבע:
פרובינקיה לוסיטניה
הלוסיטנים
רוב ההיסטוריונים מסכימים כי מקורם של הלוסיטנים בהרי האלפים והם התיישבו באזור פורטוגל במאה השישית לפנה"ס. מבחינה אתנית, הם כנראה ממוצא קלטי, או שהם ממוצא איברי והתאחדו עם הקלטיברים באמצעות נישואין. לדעת היסטוריונים רבים, הלוסיטנים הם אבותיהם של הפורטוגלים המודרניים.
דוד מילמן
לקריאה נוספת
I. Gohberg, M. S. Livšic, I. Piatetski-Shapiro (January 1986). "David Milman (1912–1982)". Integral Equations and Operator Theory (Birkhäuser Basel) 9 (1): ii.
פרנק אובאנון
כאיש האגף השמרני של המפלגה הדמוקרטית, נבחר אובאנון לראשונה לסנאט של אינדיאנה ב-1969. בסופו של דבר הוא היה לאחר החברים הבולטים בסנאט. ב-1988 הוא התמודד על משרת מושל אינדיאנה, אך פרש מהמרוץ והיה לשותפו למרוץ של אוון ביי. השניים התמודדו בבחירות בהצלחה ואובאנון כיהן כסגן מושל אינדיאנה במשך שמונה שנים. בתוקף תפקידו זה הוא כיהן כנשיא הסנאט המדינתי וניהל את תוכניות החקלאות והסחר של המדינה.
מותו ומורשתו
ב-2006 יצאה לאור הביוגרפיה "מורשתו של מושל: חייו של פרנק אובאנון מאינדיאנה" (Legacy of a Governor: The Life of Indiana's Frank O'Bannon). בפברואר אותה שנה הוצבה פרוטומה בדמותו מחוץ לאולם הסנאט בבית המדינה של אינדיאנה.
צפית (מוסד חינוכי)
היסטוריה
צפית הוקם על ידי תנועת השומר הצעיר בשנת 1955 בקיבוץ כפר מנחם בשם "מוסד כפר מנחם". אז למדו רק ילדים מהקיבוץ ובית הספר תפקד כבית ילדים: החניכים ישנו במוסד כל השבוע ולמשך כל השנה.
כוכב לכת חוץ-שמשי
היסטוריה
הגילוי הראשון שפורסם, ואשר קיבל אישור מחוקרים נוספים, נעשה בשנת 1988 בידי האסטרונומים הקנדים ברוס קמפבל, ג' ווקר וס. יאנג. תצפיותיהם על המהירות הרדיאלית גרמו להם לשער כי כוכב לכת מקיף את הכוכב Gamma Cephei (הידוע גם בשם אלראי, Alrai). הם נותרו זהירים ולא טענו כי מדובר בכוכב לכת, ובקהילה האסטרונומית שררה אי־ודאות במשך מספר שנים אודות תגלית זו ודומות לה. הסיבה לכך הייתה בעיקר משום שהתצפיות משכו את המדענים לקצה גבול היכולת של המכשירים באותו הזמן. מקור נוסף לבלבול היה כי כמה מכוכבי הלכת האפשריים היו למעשה ננסים חומים, עצמים בעלי מסת ביניים בין כוכבי לכת וכוכבים.
אטימולוגיה וסימון
לדוגמה התגלה כוכב הלכת ‎51 pegasi b. כוכב הלכת הבא שיתגלה באותה מערכת ייקרא, ‎ 51 pegasi c, הבא אחריו יקבל את התוספת d וכן הלאה. האות a לא נמצאת בשימוש משום שהיא למעשה ברירת המחדל – הכוכב עצמו. אותיות גדולות, אם ישנן, מסמנות את שם הכוכב במערכת כפולה ומשולשת.
2005
גליזה 876d (שנת גילוי – 2005): ביוני 2005, התגלה כוכב הלכת השלישי המקיף את הננס האדום גליזה 876. מסתו מוערכת בפי 7.5 מזו של כדור הארץ ולפיכך הוא היה בשעת גילויו הכוכב השני מלמטה מבחינת המסות, המקיף כוכב מהסדרה הראשית. הוא חייב להיות סלעי בוודאות. מסלולו קרוב מאוד לשמש שלו – רק 0.021 יחידות אסטרונומיות והוא מקיף את השמש שלו אחת ל־1.94 ימים.
2007
TrES-4 הפוך מקודמו – זהו כוכב הלכת בעל הקוטר הגדול ביותר והצפיפות הנמוכה ביותר שהתגלה עד כה, קוטרו 1.7 פעמים קוטרו של צדק, אך מסתו רק 0.84 מסות צדק ופירוש הדבר שצפיפותו היא 0.2 גרם לסמ"ק – כצפיפותו של עץ בלסה – אחד העצים הקלים המשמשים לבניית רהיטים ורפסודות. הוא קרוב לשמש שלו ולפיכך חם יחסית, אך חום השמש לא נראה כמסביר את גודלו העצום.
2011
קפלר 20e וקפלר 20f – זוג כוכבי לכת שהתגלו על ידי טלסקופ החלל קפלר. הגילוי פורסם ב־20 בדצמבר 2011, זוהי פעם ראשונה שאושר זיהוי של כוכב לכת דמוי גודל ארץ. שני כוכבי הלכת, יחד עם עוד שלושה כוכבי לכת, מקיפים כוכב דמוי שמש בשם קפלר־20, הנמצא במרחק של כ־950 שנות אור מכדור הארץ. גדלו של קפלר־20e הוא רק 0.87 פעמים גדלו של כדור הארץ, והוא משלים הקפה סביב השמש שלו פעם ב־6.1 יום. קפלר־20f גדול מכדור הארץ ב־3 אחוזים, ומשלים הקפה סביב השמש שלו פעם ב־19.6 ימים. כוכבי הלכת חמים מכדי שיתקיימו עליהם חיים.
מותו של סופרמן
לוויה לחבר
הסיפורים שלאחר הלוויה דנו ברגשות ותגובות הציבור למותו של איש הפלדה, כמו גם לקורותיהם של אלה הקרובים אליו ביותר כמו לויס ליין, הוריו של קלארק קנט ואף חלק מנבליו הידועים לשמצה. בעקבות מותו, אחוז הפשיעה בעיר עלה דרמטית, וגיבורי העל החליפו את מקומו כמגני העיר, אך ללא הועיל. ג'ונתן קנט, אביו המאמץ, לקח את מותו קשה ביותר, וסבל מהתקף לב. בנקודה זו, כותרי סופרמן יצאו לפגרה בת שלושה חודשים.
מוות בקומיקס
דרך מותו לכאורה של סופרמן הביאה לגל החייאות מחדש ביקום DC של דמויות כהחץ הירוק, בארי אלן, ג'ייסון טוד, האל ג'ורדן, באטמן וכיוצא בזה. המיתות והחזרה לחיים התאפשרו משום שדלת המעבר בין החיים למוות נותרה פתוחה מאז שסופרמן מת.
סופרמן: יום הדין
בדרכו לביתו, דאפי נחטף בידי רמננט, שמבקש להראות לעולם כי סופרמן הוא רע. כמו כן, הוא מבקש לביים מעשי טרור לכל אורך שביל ההרס של דומסדיי. סופרמן מציל את דאפי ואת פרי וייט, שגם נחטף. למרות ניצחונו, כרזות ברחבי העיר מפרסמות כי סופרמן איננו המשיח כי אם הרוע בהתגלמותו.
שלטונו של דומסדיי
באירוע הקרוסאובר "שלטונו של דומסדיי" משנת 2011, דומסדיי חוזר ומנסה לצוד את ארבעת הסופרמנים שנוצרו עם מותו של סופרמן. לפני שהתעמת מול סופרמן, דומסדיי נלחם עם סופרגירל וליגת הצדק, בדומה לאירועי "מותו של סופרמן".
היסטוריה של פורטוגל
פורטוגל תחת בית בורגוניה ובית אוויש
משהשלימה פורטוגל את חלקה ברקונקיסטה ב-1249, הנוכחות הקסטליאנית בזירה סיכנה באופן תמידי את ריבונותה. בשנים 1383–1385 פקד את הממלכה משבר הירושה. ביטחונה של פורטוגל הובטח עם השמדתו המוחלטת של הצבא הקסטליאני בקרב אלז'וברוטה (עיירה במרכז פורטוגל). עתה, תמך העם בהמלכתו של ז'ואאו הראשון, אחיו החורג של פרננדו הראשון ובנו הבלתי הלגיטימי של פדרו הראשון. המלכתו ייצגה את ראשית ימי השושלת המלכותית השנייה של פורטוגל, בית אוויש, שמלכה על פורטוגל עד האיחוד המלכותי עם ספרד ב-1580, עת הומלך מלך ספרד, פליפה השני, גם על פורטוגל. בשנת 1640 הושב כתר פורטוגל לפורטוגלים, לידי בית ברגנסה. תחת שושלת בית אוויש, חנכה פורטוגל את עידן התגליות האירופי, בה בעת שבנתה אימפריה מסחרית ימית גלובלית שהשתרעה על פני חופי אפריקה, אסיה ואמריקה.
פורטוגל כחלוצת עידן התגליות האירופי
בתחילת המאה ה-15 יצאה פורטוגל למספר מסעות גילוי וכיבוש מחוץ לאדמתה ביבשת אירופה, בהם השתלטה על מספר מובלעות בצפון אפריקה, ביניהם סאוטה וטנג'יר. עושר רב נחשף לעיני הכובשים הפורטוגלים בשטחים אלה, ניקר את עיניהם ודרבנם להמשיך במפעל התגליות בים הפתוח והבלתי מוכר, מתוך תקווה לגלות עוד ארצות, עימן אפשר לנהל קשרי מסחר. העילה ההתחלתית הייתה הפצת הנצרות, ובהמשך בלטו יותר הרצון להפיק תועלת מהפירות הנלווים לתגליות עצמן (קשרי מסחר וכדומה) ורוח התנדבות הרפתקנית של הפורטוגלים. פורטוגל שיגרה משלחות חקר לחופי מערב אפריקה, ואלה גילו את איי מדיירה, את סאו טומה ופרינסיפה, את כף ורדה, את אנגולה ואת גינאה.
האימפריה הפורטוגלית
האימפריה הפורטוגלית הייתה לחלוצת האימפריות הקולוניאליות שנוצרו בימי עידן התגליות, כאשר כבשה ב-1415 את סאוטה שלחופי צפון אפריקה והחלה לשגר מסעות חקר, תגלית ומיפוי באוקיינוס האטלנטי. לאחר שמיפו הפורטוגלים את חופי יבשת אפריקה וגילו את הדרך הימית להודו, החלו אלה ומדינות אירופיות נוספות לחקור את פנים היבשת, וחיפשו אחר נתיבים ימיים נוספים למקורות התבלינים במזרח, בנוסף לנתיב העובר דרך כף התקווה הטובה (לדוגמה, נתיבים מערביים המקיפים את צפון אמריקה או דרומה). חיפושים קדחתניים אלה, שערכו מספר מדינות אירופיות, ביניהן פורטוגל, עתידים היו להביא ליסודן של מושבות רחבות היקף, הפזורות בכל כדור הארץ. מברזיל ועד אסיה, הפיצה פורטוגל את שפתה, הפורטוגלית, ואת מנהגיה, בה בעת שהביאה למטרופולין ליסבון עושר וממון רבים, תוך הזנחת המושבות והשקעה מועטה בפיתוחן.
לאחר מלחמת העולם השנייה, כשהחל תהליך הדה-קולוניזציה, איבדה פורטוגל את מושבותיה האחרונות. ב-1961, פלשו צבאות הודו למושבה הפורטוגלית גואה. באותה השנה פרצו עימותים מזוינים במושבות פורטוגל באפריקה, ביניהן אנגולה ובהמשך אף במוזמביק. במלחמות אלה, שכונו המלחמות הקולוניאליות, נערכו קרבות בעצימות גבוהה ביותר. ברבע האחרון של המאה ה-20 איבדו הפורטוגלים גם את מזרח טימור, את סאו טומה ופרינסיפה, את כף ורדה ואת גינאה ביסאו. מקאו, האחרונה מבין מושבות פורטוגל מעבר לים, נמסרה חזרה לסין ב-1999.
איחוד בין אימפריות
אנטוניו הראשון, שלא שבע נחת מהמלכתו של מלך ספרד על פורטוגל, הכריז על עצמו כמלך פורטוגל וקבע את מושב ממשלתו באחד האיים האזוריים, האי טרסיירה (ilha terceira), בזמן שהשלטון על יתר הממלכה עבר לידי מלך ספרד ההבסבורגית. "מלכותו" של אנטוניו הראשון ממקום מושבו באיים האזורים לא ארכה ימים ובמהרה הוא נכנע לכוחותיו של המלך הספרדי. כך אוחדו כתרי ספרד ופורטוגל תחת ידיו של מלך אחד, ותקופה היסטורית זו זכתה לכינוי "תקופת האיחוד האיברי". בתקופה זו לא חלה כל תמורה בזרועות המבצעות והשופטות ובמוסדות השלטון של ממלכותיו של פליפה השני. לכאורה, כל ממלכה שמרה על אוטונומיה בנושאים אלה. תחת פליפה השני (עבור פורטוגל "פיליפה הראשון") הפכה ספרד לאימפריה הקולוניאלית הגלובלית הגדולה בהיסטוריה, כיוון שלנכסיה הטריטוריאליים רחבי ההיקף של ספרד ביבשת אמריקה נוספו עתה הזירות הפורטוגליות החשובות בברזיל, באפריקה ובאסיה.
המלחמות הליברליות
עם מותו של ז'ואאו השישי פרץ משבר חוקתי בנוגע לירושה. היורש המיועד היה פדרו הרביעי שמונה אחרי הכרזת העצמאות של ברזיל ב-1822 לקיסר ברזיל העצמאית. על מנת לשמור על מעמדו בברזיל ויתר פדרו על אזרחותו הפורטוגלית ועל תביעתו לכתר זמן מועט לאחר שירש אותו. שתי אחיות של פדרו, מריה תרזה ומריה פרנצ'סקה נישאו לנסיכים ספרדים הן איבדו את זכות הירושה. היורשת הבאה בסדר הירושה הייתה בתו של ז'ואאו, איזבל מריה והיא שימשה עוצרת עד שפדרו וויתר על כס המלוכה הפורטוגלי לטובת בתו מריה השנייה כדי להמשיך בכהונתו כקיסר ברזיל. איזבל מריה שלטה כעוצרת בשמה של מריה השנייה עד פרוץ המלחמה הליברלית ב-1828.
הרפובליקה השלישית
במהלך הבחירות הראשונות לנשיאות, לאחר כינון חוקת 1976, הוכשרה הקרקע ליצירת מודל של מדינה פרלמנטרית, על פי הנוהג המקובל במערב אירופה. הגנרל אנטוניו רמליו איאנש ומריו סוארש, נציג המפלגה הסוציאליסטית (כיהן כראש ממשלה בשנים 1976–1978, 1983-1985, וכנשיא הרפובליקה בשנים 1986-1996), קירבו את המדינה לקהיליה האירופית (לימים, האיחוד האירופי). בשנת 1986, צורפה אליה פורטוגל, יחד עם ספרד (אשר ניהלה משא ומתן מפרך ומסובך יותר).
ב-22 בינואר 2006 בחרו המצביעים הפורטוגלים באניבאל קבאקו סילבה כנשיאה החדש של הרפובליקה. הוא השיג רוב מוחלט בסיבוב הבחירות הראשון, ובכך נמנע מהתמודדות בסבב שני עם יריבו העיקרי, המועמד הסוציאליסטי מנואל אלגרה.
שניאור זלמן גוראריה
הרב שניאור זלמן גוראריה (כ"ה בכסלו תרע"ב, 16 בדצמבר 1911 - א' בתשרי תשס"ד, 2004) היה חבר בהנהלות הוצאת ספרים קה"ת, ישיבת תומכי תמימים ליובאוויטש המרכזית ואגודת חסידי חב"ד העולמית, מייסד וחבר בוועד רבני ליובאוויטש הכללי וסמנכ"ל אגודת הרבנים בארצות הברית וקנדה.
קורות חייו
בשנת תשמ"ה (1985) מונה על ידי הרבי לחבר בהנהלת אגודת חסידי חב"ד העולמית. בצוואה שכתב הרבי בשנת תשמ"ח בה הורה על מנהלי המוסדות במצב של אחר פטירתו, הוא מופיע כחבר ההנהלה הראשית של אגודת חסידי חב"ד העולמית יחד עם הרב חיים מרדכי אייזיק חודקוב והרב דוד רסקין. על עותק הצוואה הקיים לא הופיעה חתימה, מה שעורר דיון לאחר פטירת הרבי האם הרבי אכן רצה בצורה סופית שהתפקידים יהיו בצוואה זו או שהיא הייתה טיוטה בלבד שבסופו של דבר לא אושרה.
קרחון נאש
גילוי הקרחון
הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ותצלומי אוויר שבוצעו על ידי צי ארצות הברית, בין השנים 1960–1963.
מקור השם
הקרחון נקרא על שמו של לוטננט ארתור ר. נאש (Arthur R. Nash), טייס מסוקים בצי ארצות הברית בטייסת VX-6 במהלך מבצע קיפאון עמוק בין השנים 1967–1968.
מגפת הקורונה באיסלנד
השלטונות באיסלנד תכננו בתחילה להניח למגפה להתפשט עד להשגת חסינות עדר, ורק להאט את התפשטותה כדי למנוע עומס יתר על מערכת הבריאות. ואולם, לאחר שהתברר בבדיקות מדגמיות שהתחלואה מתפשטת בקצב איטי מהצפוי וששיעורי האשפוז והתמותה בין החולים גבוהים מהצפוי, קבעה המדינה יעד של הפחתת ההדבקות לאפס, שלשם השגתו הטילה חובת בידוד של 14 בידוד לכל המגיעים מחו"ל. בוצעו בדיקות רבות, איתור חולים ובידוד מגעיהם.
באמצע ספטמבר 2020 איסלנד התמודדה עם גל תחלואה לכאורה בשל שני תיירים אשר לא שהו בבידוד אחרי שהם אובחנו כחולי קורונה. היה מדובר בטעות ולאחר ריצוף גנומי נמצא קשר ברור בין המבלים בפאב אחד ברייקיאוויק לבין רוב הנדבקים בהתפרצות.
התפשטות המגפה
ב-26 ביוני 2021, הוסרו כל המגבלות בשטח המדינה. בסוף יולי, התמודדה עם עליה בתחלואה והוחלט על צעדי מנע.
הנריק ורגלנד
צרפת והשנים האחרונות
בשנת 1839 נישא ורגלנד לאמאלי בקנוולד (Amalie Bekkenvold). כמה שנים לאחר מכן לקה בשחפת ודלקת ריאות, מהן נפטר ב-12 ביולי 1845.
אניסאקיס
מחזור חיים
למיני האניסאקיס יש מחזור חיים מורכב אשר עובר דרך מספר מארחים במהלך חייהם. הביצים בוקעות במי-ים, והזחלים נאכלים על ידי סרטנים, בדרך כלל מסדרת הקרילאים. הסרטנים הנגועים בזחלים נאכלים לאחר מכן על ידי דגים או דיונונים, והזחלים חודרים לדופן הבטן ולתרדמה של ציסטה מיקרוביאלית (Microbial cyst), בדרך כלל בחלק החיצוני של איברי הקרביים, אך לעיתים בשריר או מתחת לעור. מחזור החיים מושלם כאשר הדגים הנגועים נאכלים על ידי יונקים ימיים ובעלי חיים אחרים כגון: לווייתנים, כלבי ים, אריות ים, דולפינים, עופות ימיים וכרישים. זחלי האניסאקיס גדלים במעיים של אותו בעל חיים, שם הם אוכלים, מזדווגים ומטילים את ביציהם לתוך מי הים שבצואת בעל החיים. מאחר שמבחינה תפקודית המעיים של היונקים הימיים דומים למעיים של בני האדם, מינים של האניסאקיס מסוגלים להיכנס ולזהם גם את מעיהם של בני אדם האוכלים דגים לא מבושלים.
שלישיית מודוס
חברי ההרכב
צבי הראל נולד בברלין ועלה ארצה בגיל צעיר. בשנים 1965–1976 היה הצ'לן הראשי בתזמורת הפילהרמונית הישראלית. ניגן כסולן וכחבר בשלישייה הישראלית ברחבי העולם. בין הקלטותיו שש הסוויטות לצ'לו סולו של באך.
הינדיק הפקות
החברה ופעילותה
שמה של החברה נלקח מהסיפור "מעשה מבן מלך שנפל לשגעון" של רבי נחמן מברסלב, העוסק באדם שחשב שהוא "הינדיק" (תרנגול הודו ביידיש), וחכם מרפא אותו כאשר הוא יורד אליו, אל מתחת לשולחן. לדברי חזין, הוא בחר בשם זה מכיוון ש"אנחנו מקווים להיות הנמשל לסיפור הזה – המוזיקה יש לה כוח לעשות את זה, וזו המטרה שלנו – להיכנס, דרך המוזיקה לעם. כל תהליך התשובה וההתחזקות בציבור הוא תהליך שקורה דרך ספרים ומוזיקה. זה סימנים של גאולה".
מעשה מבטחון
הסרט הראשון בסדרה שהופק היה הסיפור "מעשה מבטחון". במהלך הפקת הסרט נעשתה השתדלות על ידי צוות ההפקה שמֶסֶר הסרט ועלילתו יהיו קרובים ככל האפשר לסיפור המקורי שסיפר רבי נחמן. הסרט הופק על ידי השדרן אריאל ברמן וצולם בטבריה, מגדל, כפר מעש ומקומות נוספים בישראל. שיר הנושא של הסרט הוא "בלוז בטחון", מהאלבום "למנצח" של הזמר משה לוי, החתום בחברה. קדימון הסרט הועלה לערוץ החברה ביוטיוב ב-24 ביוני 2009.
סניפים
לדברי חזין, על קהל הלקוחות של החברה נמנים גם נוצרים מהולנד וגרמניה שהם "צרכנים שרופים" של המוזיקה היהודית.
חיל הים
מטה חיל הים
מטה חיל הים, השוכן ברובו במפקדת חיל הים במחנה רבין, מורכב מחמישה מספנים (מספן הוא יחידה ראשית במטה החיל, המקביל ל"חטיבה" באגפי המטה הכללי ול"להק" במטה חיל האוויר). ראשי המספנים כפופים ישירות למפקד חיל הים, ודרגתם תת-אלוף או אלוף-משנה. המבנה ההיררכי של המספנים, כנהוג ביחידות מטה בצה"ל, מורכב ממחלקות, ענפים ומדורים. המספנים הם:
בסיס אשדוד
בסיס אשדוד ממונה על חלקה הדרומי של זירת ים תיכון ועוסק בעיקר בבט"ש. מפקד בסיס אשדוד הוא מפקד זירת אשדוד של חיל הים. התפקיד מכונה "מב"ס אשדוד". בבסיס פועלת פלגה 916 המפעילה ספינות סיור מדגם "דבורה" סימן 3 ו"שלדג", בשנת 2023 הוחלט כי שייטת הנחתות תוצב בבסיס
בסיס אילת
משימתה העיקרית של זרוע הים באילת היא לשמור על השקט הביטחוני של אילת. עיקר הפעילות בעיר אילת מתבסס על נופש ותיירות אשר כוללים, בין השאר, כמאתיים כלי שיט הנעים בשטח ים קטן יחסית. מכאן ניתן להבין את חשיבות הים לאזור, את כמות המשתמשים הרבה בים ואת החיוניות שבנוכחות מחד, לצד פעילות מוצנעת יחסית מאידך, על מנת להמשיך ולשמור על צביונה התיירותי של העיר.
תחום המים הריבוניים של מדינת ישראל במפרץ אילת תחום מצפון וממערב בחוף ישראל, ובמזרח גבול ימי עם ירדן. בעבר אזור זה היה מפגש בין ארבע מדינות עימות: ישראל, מצרים, ירדן וסעודיה. כיום רק סעודיה נותרה כמדינת אויב.
היסטוריה
את הקמת חיל הים והתעצמותו ניתן לחלק ל-5 תקופות:
תקופת היישוב
תנועת בית"ר הקימה בית ספר לקציני-ים בצ'יוויטווקיה שבאיטליה, שפעל בשנים 1936–1937.
מלחמת העצמאות
בהגדרת תפקידי חיל הים כתב יגאל ידין:
מלחמת סיני
מבחנם הראשון של הסד"גים היה במבצע קדש. הספינות פטרלו כמשמר חופים ועסקו בהובלת חיילים ונשק. בשלהי המלחמה הייתה היחידה שותפה להעלאת יהודי פורט סעיד, מבצע שלובה אליאב היה אחד ממארגניו ושנשמר שנים בסוד. לצורך כך נצבעו מחדש הספינות של הקיבוצים סער ונווה ים ושמן הוסב לשמות איטלקיים. הספינות הפליגו לנמל פורט סעיד, שהיה בשליטה צרפתית-בריטית, שם העלו על האוניות הקטנות כ-180 איש שהצטופפו על הסיפון ובחדר האוכל. הספינות הגיעו לחיפה בשלום לאחר 20 שעות הפלגה בים סוער.
ספינות הסער
כדי לעמוד בהצלחה במשימות החיל במלחמה נדרשה יזמה התקפית – שהיא הפעלה מושכלת של כלי שיט באיכות ובכמות ליצור עדיפות זמנית ומקומית. עיקרי התוכנית היו:
במלחמת ההתשה
במקביל לבניית הספינות פיתח חיל הים מערכות לוחמה אלקטרונית, שנועדו לסייע לסטי"לים בהתמודדות עם הטילים הסובייטיים שהיו בעלי טווח גדול מזה של טילי ה"גבריאל". חיל הים הניח תחילה שהטילים הסובייטיים תוכננו נגד אניות גדולות ולא יצליחו לפגוע במטרות קטנות כמו ספינות הטילים, אך הטבעת ספינת הדיג "אורית" בירי טילי "סטיקס" הוכיחה שהטיל אפקטיבי גם כנגד ספינות קטנות. עקב כך גובש מענה טקטי וטכנולוגי רחב יותר שכלל את מערכת לוחמה אלקטורנית מסוגים שונים, "אבשלום", רקטה לפיזור מוץ להטעיית מכ"ם האויב, ורקטה "אמנון" להגנה עצמית. פותחה תורת לחימה שתורגלה בים ובמתקן תרגול טקטי, ועל פיה זיהו ספינות הטילים ממרחק את ספינות האויב על פי שידורי המכ"ם שלהן, הטעו את הטילים שנורו לכיוונן, וצמצמו את הטווח עד לטווח היעיל של טילי "גבריאל" וכל זאת תוך ביצוע תמרוני התחמקות. ב-1973 כבר הייתה שייטת ספינות הטילים מתורגלת בהפעלת הספינות החדשות ותורת הלחימה שלהן. נערכו תוכניות מגירה התקפיות שתורגלו, שבהן נוצלו היכולות הטכנולוגיות שנרכשו בתחום הלוחמה האלקטרונית.
מלחמת לבנון ולאחריה
שייטת הנחתות פורקה לאחר המלחמה למרות הוכחת הצלחה, לא הוקצו תקציב ומשאבים לבניית נחתות חדשות.
לכידת ה'קארין איי'
ב-3 בינואר 2002 נתפסה ספינת הנשק קארין איי (Karine A) בלב ים סוף, מדרום לאילת. כוח של הקומנדו הימי פעל בשיתוף יחידות נוספות של חיל הים ומסוקים של זרוע האוויר להשתלטות על האונייה ופריקתה מכלי הנשק שהובילה בסתר אל הרשות הפלסטינית. המבצע, שבצה"ל נקרא "תיבת נוח", יצא לפועל בחשאיות ובאישור הרמטכ"ל, רא"ל שאול מופז, ושר הביטחון, בנימין בן אליעזר, ובהוראת ראש הממשלה, אריאל שרון. 'קארין איי' החלה את דרכה בנמל בלבנון דרך סודאן. שם עלה צוות הספינה שכלל תשעה מלחים אזרחי ירדן ומצרים, וארבעה מאנשי משטרת החופים הפלסטינית. אנשי הצוות המצרים והירדנים חשבו שהם עובדים בשרותם של מבריחי רכוש גנוב ורק אנשי המשטרה הפלסטינית ידעו שמדובר בנשק. אמצעי הלחימה שעל הספינה היו ארוזים ב-83 מכלים מיוחדים ואטומים מתוצרת איראן, שהכילו רקטות קטיושות, סאגר, לאו (רקטה), אר.פי.ג'י, פצצות מרגמה ונשק קל. הספינה הייתה אמורה להגיע לנמל אלכסנדריה ושם להעביר את המכלים לכלי שיט קטנים יותר. כלי השייט הקטנים היו אמורים לשוט לעבר אל עריש, ולאחר מכן להפליג לרצועת עזה ובכך לספק את הנשק לארגון הטרור חמאס.
ביצוע תוכנית ההתנתקות
בהמלך שנת 2005 עסק חיל הים בביצוע תוכנית ההתנתקות מרצועת עזה. מוצבי השליטה בחוף הרצועה: תל רידאן, מוצב אלוף ומוצב ארז פונו באוגוסט 2005. הוקם מוצב שליטה בזיקים. ואמצעי גילוי משוכללים הוצבו על מזח הפחם ובארובות תחנות הכוח רוטנברג ואשכול. באותה שנה התווספו לסדר הכוחות של חיל הים: 6 ספינות דבורה סימן 3 ושתי ספינות שלדג. בים המשיכו ספינות הבט"ש לאכוף את כללי התנועה בקרבת החוף של עזה.
נשים בחיל הים
עד אמצע שנות ה-70 שרתו נשים בחיל הים רק בתפקידי תמיכה על החוף ולא שרתו על כלי שיט כלל. הנשים שרתו בעיקר בתפקידי מנהלה, כפקידות, חיילות מודיעין, זקיפות, נהגות, אקונומיות ומפעילות מכ"ם. באמצע שנות ה-70 נפתחו תפקידי מכ"ם וקשר באניות לנשים. בספטמבר 1977 הסתיים קורס ראשון של קצינות אג"ם ים שיועד בכללו להכשיר קצינות לתפקידי אג"ם ביבשה, אולם חלק קטן מבוגרותיו שירתו גם כקצינות בים. חלק מהקורס, שכלל 9 חיילות, התקיים ביחד עם קורס חובלים של הגברים. במאי 1979, על שלוש ספינות של חיל הים שעברו בתעלת סואץ היו שלוש חיילות, בהן ראש מדור היסטוריה בחיל הים.
דגלים בשימוש חיל הים
לזרוע הים קיימים שני דגלים: דגל רשמי והדגל הרגיל שאינו רשמי.
מאיר חברה למכוניות ומשאיות
היסטוריה
בשנת 1995 החלה החברה לייבא את מכוניות "יגואר". בשנת 2016, במסגרת איחוד היבוא של מותגי קבוצת טאטא הועבר יבוא יגואר לחברת המזרח לשיווק מכוניות, יבואנית "לנד רובר".
תיכון ברנר פתח תקווה
היסטוריה
בעבר תיכון ברנר היה צמוד לחטיבת ברנר, שהוקמה בשנת 1980 ברחוב עין גנים. בשנת 1986 נבנה המבנה ברחוב ישראל ישעיהו, המשמש את בית הספר כיום. תיכון ברנר צמוד לחטיבת הביניים פיינשטיין, על שם שלמה פיינשטיין, שהוקמה בשנת 1986.
מסכת אבות
פרקי המסכת
בסך הכל יש במסכת 108 משניות.
מאפייני המסכת
בשונה ממסכתות אחרות, מסכת אבות אינה פוסקת הלכות, ועל כן היא לא נכללת במאמר רבי יצחק "ששים המה מלכות – ששים מסכתיות של הלכה", וכמו כן לא נכתבה עליה מסכת בתלמוד הבבלי או התלמוד הירושלמי. מסכת זו עוסקת במוסר, דרך ארץ ומידות טובות, ועליה אמר רבא: "האי מאן דבעי למהוי חסידא, לקיים מילי דאבות", כלומר: מי שרוצה להיות חסיד שיקיים את הדברים שנאמרו במסכת אבות.
מהדורה מדעית
מהדורה מדעית לפרק קניין תורה יצאה בשנת 1936 על ידי ד"ר מיכאל היגר מניו יורק.
אנטה פוליץ'
אנטה פוליץ' (בקרואטית: Ante Puljić; נולד ב-5 בנובמבר 1987) הוא כדורגלן קרואטי, המשחק בעמדת הבלם בבני סכנין.
שיזף רפאלי
ביוגרפיה
רפאלי היה מעורב בהקמת מספר מיזמים בתחום האינטרנט בישראל ובעולם, כולל כתבי עת מדעיים מקוונים, אתרי שיתוף ידע, שימושי אינטרנט בממשל על בסיס ויקי ובמשחקי מחשב לצורכי למידה ומטרות ארגוניות.
פרסומים
במרוצת השנים כתב טורים שבועיים בנושאים שונים בעיתוני העסקים "גלובס" ו"כלכליסט", בעיתון "הארץ" ובאתר החדשות ynet. כתב וערך מספר ספרים, בהם הספר על קהילות וירטואליות "NetWork and NetPlay", ועשרות מאמרים מדעיים.
פרשת שופטים באדום
3 הנאשמים האחרים היו חברי הנהלות מכבי אחי נצרת והפועל מראר, ונהג מונית שהסיע בקביעות את עד המדינה, משה אטיאס, למשחקים בהם שובץ.
2021 בסרביה
אירועים בשנת 2021 בסרביה.
ארי קטורזה
אלבומים
"'The Spark'"
סורת מוחמד
תוכן
חלק מפרשני הקוראן גורסים כי ניתן לסכם את הסורה הזאת בשש נקודות עיקריות:
ג'ון קראקאוור
ג'ון קראקאוור (באנגלית: Jon Krakauer; נולד ב-12 באפריל 1955) הוא מטפס הרים וסופר אמריקאי ממוצא יהודי.
טביעת ספינת המהגרים במיסיניאה (2023)
טביעת ספינת המהגרים במיסיניאה
ב-14 ביוני, בסביבות השעה 1:40 בבוקר (לפי שעון יוון) דווח למשמר החופים היווני שהמנוע של הספינה התקלקל. לאחר שקיבלו בקשה לסיוע, קציני משמר החופים התקרבו אל הספינה, ואלה דיווחו שהם ראו אותה פונה בחדות ימינה, לאחר מכן פונה בחדות שמאלה, ואז שוב פנייה חדה ימינה שגרמה לספינה להתהפך. כעבור כ-10 עד 15 דקות נוספות הספינה טבעה, במרחק של 80 ק"מ מפילוס, מסיניאה, פלופונסוס, יוון. לפי עדות אנשי משמר החופים היווני, לאף אחד מהנוסעים לא הייתה חגורת הצלה.
תגובות
ב-15 ביוני השתתפו אלפי בני אדם בהפגנות באתונה, סלוניקי וקלמטה נגד מדיניות ההגירה של יוון שיזמו ארגוני שמאל, איגודים מקצועיים, המפלגה הקומוניסטית של יוון וארגוני זכויות אדם.